पाएं अपने शहर की ताज़ा ख़बरें और फ्री ई-पेपरडाउनलोड करें
काेराेना संक्रमण का डर और इसके नाम पर शहर की सफाई व्यवस्था बुरी तरह लड़खड़ा गई है। ज्यादातर कॉलोनी और वार्ड में न ताे कचरा कलेक्शन के लिए गाड़ियां पहुंच रहीं हैं और न ही सड़काें पर झाडू नियमित लगाई जा रही है। ऐसे में लोगों को डस्टबिन में भरा कचरा खाली प्लॉट या सड़कों के किनारे फेंकना पड़ रहा है।
नगर निगम के पास 66 वार्डों में कचरा कलेक्शन के लिए 172 टिपर वाहन हैं, लेकिन इनमें से आधे वाहन भी रोज अपने इलाकों में नहीं पहुंच रहे हैं। कचरा गाड़ी नहीं पहुंचने पर वाहन चालक हेल्पर नहीं मिलने का बहाना बना रहे हैं। उधर झाडू न लगने की वजह से प्रमुख मार्गों पर भी कचरा नजर आ रहा है। शनिवार को शेख की बगिया और एजी ऑफिस पुल पर दोपहर 12 बजे तक कचरा पड़ा था।
100 नए कचरा वाहन मिले, फिर भी 100 फीसदी कचरा कलेक्शन नहीं
नगर निगम के पास 100 नए टिपर वाहन आ चुके हैं। पइनमें से अभी तक 76 वाहन मैदान में उतारे गए हैं। शेष वाहन वर्कशाॅप में रखे है। इससे पहले निगम ने 96 टिपर वाहन ईको ग्रीन कंपनी से अधिग्रहित किए थे। इसके बाद भी शहर में राेज कचरा न उठने की शिकायतें हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn